《送德器移光州仙居令》
宋代·华镇

邂逅旧惭无半面，追随今恨只三旬。高才锋颖凌长剑，和气舒迟压九春。

百里莫言犹偪仄，三年亦可薄经纶。古丹应有遗方在，好使灵功被此民。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。